b'\n_START_ARTICLE_\nTask Force 150\n_START_PARAGRAPH_\nTask Force 150 eller Combined Task Force 150 (CTF-150) er en frivillig multinational sammenslutning af internationale marineenheder, der indirekte opererer p\xc3\xa5 et FN-mandat. Sammenslutningen stiller fart\xc3\xb8jer (krigsskibe) til r\xc3\xa5dighed for bek\xc3\xa6mpelse af terrorisme i internationale farvande.\n_START_SECTION_\nDanmarks rolle\n_START_PARAGRAPH_\nDanmark havde officielt ikke deltaget i disse aktiviteter f\xc3\xb8r i 2008, men stillede dog tidligere med en forbindelsesofficer med henblik p\xc3\xa5 bl.a. at forberede deltagelsen. S\xc3\xb8v\xc3\xa6rnet blev udset som kandidat for dansk deltagelse i f\xc3\xb8rste kvartal af 2008 med S\xc3\xb8v\xc3\xa6rnets Taktiske Stab og skibet F357 Thetis. Fra den 15. september 2008 og frem til 13. januar 2009 indtog Danmark med S\xc3\xb8v\xc3\xa6rnets Taktiske Stab positionen som leder af operationen med st\xc3\xb8tteskibet L16 Absalon. Efterf\xc3\xb8lgende deltog Absalon i Task Force 151.'